
EXPUNERE DE MOTIVE PRIVIND OPORTUNITATEA 
PROIECTULUI DE HOTĂRÂRE 

Privind atribuirea în folosință gratuită prin încheierea unui contract de comodat pentru spațiile cu altă destinație SAD 1 și SAD 4,  situate in Timișoara str. A. Pacha nr. 1, pe o perioadă de un an, către UNIUNEA SCRIITORILOR DIN ROMÂNIA FILIALA TIMIȘOARA


Spațiile cu altă destinație SAD 1 și SAD 4 situate in Timișoara,  str. A. Pacha nr. 1, a fost atribuit în folosință gratuită către Uniunea Scriitorilor din România Filiala Timișoara, în baza contractului de comodat nr. 1/15.01.2013,  modificat prin Act Adițional nr. 1/15.11.2013. 
Spațiul cu altă destinație SAD 4, situat in Timișoara,  str. A. Pacha nr. 1, inscris in CF nr. 126212, nr. top 332/LII, situat la mezanin, parter și etajul I al imobilului cu intrare din stradă, este liber de sarcini. SAD 1 inscris in CF nr. 400874-C1-68 (Cf vechi nr. 126212), nr. top 332/XLIX, situat la mezanin, parter și etajul I al imobilului cu intrare din stradă în conformitate cu adresa Serviciului Juridic nr. SC2018-25592/28.11.2018 figurează dosar nr. 325/30/2010- având ca obiect obligarea la acordarea ca măsură reparatorie prevăzută de Legea 10/2001, în echivalent, prin compensare a imobilului situat în Timișoara, str. A Pacha nr.1, SAD 1. Având în vedere acest aspect contractul de comodat va cuprinde o clauză cu privire la încetarea contractului fără despăgubiri, în cazul în care va schimba proprietarul. 
	In baza adresei inregistrată cu nr.  SC2018-025592/31.10.2018 a Uniunii Scriitorilor din România Filiala Timișoara, se solicită înnoirea contractului de comodat. Cererea a fost analizată in comisia de analiză a spațiilor cu altă destinație, din data de 15.11.2018, comisia hotărând întocmirea unui nou contract de închiriere, pe o perioadă de un an,  cu posibilitatea prelungirii prin act adițional.
	Având in vedere adresa cu nr. CCT2018-000034/10.12.2018 cu privire la plățile la întreținere către Asociația de proprietari, solicitată de comisia de analiză a spațiilor cu altă destinație din data de 15.11.2018, precizăm  faptul că, pe perioada contractuală și după expirarea contractului, Uniunea Scriitorilor din România Filiala Timișoara, s-a comportat ca un bun comodant și nu a înregistrat datorii restante la plata întreținerii  către asociația de proprietari.
 	Apreciem faptul că,  Proiectului  de hotărâre privind atribuirea în folosință gratuită prin încheierea unui contract de comodat pentru spațiile cu altă destinație SAD 1 și SAD 4,  situate in Timișoara str. A. Pacha nr. 1, către Uniunea Scriitorilor din România Filiala Timișoara, îndeplinește condițiile pentru a fi supus dezbaterii și aprobării în plenul Consiliului Local al Municipiului Timișoara .

